Gofal Cymdeithasol, Cymru Enwi a chychwyn 1 1 Enwʼr Rheoliadau hyn yw Rheoliadau Mabwysiadu a Maethu (Cymru) (Diwygiadau Amrywiol) (Coronafeirws) 2020. 2 Daw’r Rheoliadau hyn i rym ar 1 Tachwedd 2020. Diwygio Rheoliadau Asiantaethau Mabwysiadu (Cymru) 2005 2 Mae Rheoliadau Asiantaethau Mabwysiadu (Cymru) 2005 wedi eu diwygio yn unol â rheoliadau 3 i 6. 3 Yn rheoliad 27 (penderfyniad cyn asesu)— a ar ôl paragraff (1) mewnosoder— 1A Os na chafwyd yr wybodaeth eto sy’n ofynnol o dan reoliadau 25 a 26 caiff yr asiantaeth fabwysiadu benderfynu bwrw ymlaen fel pe bai wedi gwneud penderfyniad o dan baragraff (1)(a). ; b ym mharagraff (2), ar ôl “rhaid i’r asiantaeth” mewnosoder “, pan fo’n rhesymol ymarferol,”; c ym mharagraff (4)— i yn y geiriau agoriadol, ar ôl “i fabwysiadu plentyn,” mewnosoder “neu pan fo paragraff (1A) yn gymwys,”; ii yn is-baragraff (b), ar ôl “rhaid iddo” mewnosoder “, pan fo’n rhesymol ymarferol,”. 4 Yn rheoliad 28 (asesiad cam 2)— a ym mharagraff (1)— i yn lle “o fewn chwe mis i’r dyddiad yr hysbysodd yr asiantaeth y darpar fabwysiadydd” rhodder “yn dilyn hysbysiad”; ii ar ôl “reoliad 27(4)” mewnosoder “neu pan fo rheoliad 27(1A) yn gymwys”; b hepgorer paragraffau (2) a (3). 5 Yn rheoliad 30 (adroddiad darpar fabwysiadydd)— a ym mharagraff (2)(c), yn lle “26(d)” rhodder “26(d) neu (dd)”; b ym mharagraff (6)(b), yn lle “26(b) i (d)” rhodder “26(b) i (dd)”. 6 Yn rheoliad 30B (penderfyniad a hysbysiad gan yr asiantaeth fabwysiadu)— a ym mharagraff (1), ar ôl “asiantaeth fabwysiadu” mewnosoder “, pan fo’n rhesymol ymarferol,”; b ar ôl paragraff (1) mewnosoder— 1A Rhaid i’r asiantaeth fabwysiadu beidio â gwneud penderfyniad o dan baragraff (1) hyd nes ei bod wedi cael yr wybodaeth sy’n ofynnol o dan reoliadau 25 a 26. ; c ym mharagraff (2), hepgorer is-baragraff (a) a’r “neu” sydd yn union ar ei ôl; d ym mharagraff (5)(c)(ii), ar y dechrau mewnosoder “yn ddarostyngedig i baragraff (5A),”; e ar ôl paragraff (5) mewnosoder— 5A Pan fo rheoliad 27(1A) yn gymwys a bo’r asiantaeth fabwysiadu yn ystyried nad yw’r darpar fabwysiadydd yn addas i fabwysiadu plentyn oherwydd gwybodaeth a gafwyd o dan reoliad 25 neu reoliad 26, ni chaiff y darpar fabwysiadydd wneud cais i Weinidogion Cymru am adolygiad gan banel adolygu annibynnol o’r dyfarniad o gymhwyster. Diwygio Rheoliadau Cynllunio Gofal, Lleoli ac Adolygu Achosion (Cymru) 2015 7 Mae Rheoliadau Cynllunio Gofal, Lleoli ac Adolygu Achosion (Cymru) 2015 wedi eu diwygio yn unol â rheoliad 8. 8 Yn rheoliad 26(1) (cymeradwyo dros dro berthynas, cyfaill neu berson arall sydd â chysylltiad ag C), yn lle “16 wythnos” rhodder “24 wythnos”. Dod i ben 9 1 Yn ddarostyngedig i reoliad 10, mae’r diwygiadau a wneir gan reoliadau 2, 3, 4, 6, 7 ac 8 yn peidio â chael effaith ar 30 Medi 2021 . 2 Nid yw’r rheoliad hwn yn effeithio ar ddilysrwydd unrhyw beth a wneir yn unol â’r diwygiadau a wneir gan y Rheoliadau hyn cyn iddynt beidio â chael effaith. Arbedion: asesiadau addasrwydd 10 Mewn achos pan fo asiantaeth fabwysiadu, ar 30 Medi 2021 , yn y broses o asesu addasrwydd darpar fabwysiadydd yn unol â Rhan 4 o Reoliadau Asiantaethau Mabwysiadu (Cymru) 2005, rhaid i’r asesiad hwnnw barhau fel pe bai’r diwygiadau a wneir gan y Rheoliadau hyn yn parhau mewn grym. Julie Morgan Y Dirprwy Weinidog Iechyd a Gwasanaethau Cymdeithasol o dan awdurdod y Gweinidog Iechyd a Gwasanaethau Cymdeithasol, un o Weinidogion Cymru 5 Hydref 2020